GRAMMY ไตรมาส 1/58 พลิกกำไรกว่า 370 ลบ.หลังรับรู้กำไรพิเศษ
GRAMMY ไตรมาส 1/58 พลิกกำไรกว่า 370 ลบ.หลังรับรู้กำไรพิเศษ จากปีก่อนขาดทุนสุทธิ 791.70 ล้านบาท
18 พ.ค. 2558

บริษัท จีเอ็มเอ็ม แกรมมี่ จำกัด (มหาชน) หรือ GRAMMY รายงานผลการดำเนินงานไตรมาส 1/58 สิ้นสุดวันที่ 31 มี.ค.58 (รวมบริษัทย่อย) มีกำไรสุทธิ 376.81 ล้านบาท หรือมีกำไรสุทธิ 0.46 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 791.70 ล้านบาท หรือขาดทุนสุทธิ 1.24 บาทต่อหุ้น
ทั้งนี้ ผลการดำเนินงานที่พลิกกำไร เนื่องจากบริษัทมีการบันทึกกำไร เพิ่มเติมจำนวน 72 ล้านบาท จากการขายเงินลงทุนในหลักทรัพย์ซีเอ็ด และการรับรู้กำไรมูลค่า 654 ล้านบาท จากการปรับเปลี่ยนโครงสร้างการลงทุนในบริษัทจีเอ็มเอ็ม วัน ทีวีเทรดดิ้ง จำกัด เป็นร้อยละ 51 (ตามหมายเหตุประกอบงบข้อ 1.2)